CELEX: 52010SC1515
Language: da
Date: 2010-12-03 00:00:00
Title: Recommendation for a COUNCIL RECOMMENDATION With a view to bringing an end to the situation of an excessive government deficit in Ireland

DA
DA    DA
 ---pagebreak---                      EUROPA-KOMMISSIONEN
                                                      Bruxelles, den 3.12.2010
                                                      SEK(2010) 1515 endelig
                                    Henstilling med henblik på
                                   RÅDETS HENSTILLING
   om at bringe situationen med et uforholdsmæssigt stort offentligt underskud i Irland til ophør
                                   (forelagt af Kommissionen)
DA                                                                                                DA
 ---pagebreak---                                        Henstilling med henblik på
                                      RÅDETS HENSTILLING
    om at bringe situationen med et uforholdsmæssigt stort offentligt underskud i Irland til ophør
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 126,
   stk. 7, sammenholdt med artikel 126, stk. 13,
   under henvisning til henstilling fra Kommissionen og
   ud fra følgende betragtninger:
   (1) I henhold til artikel 126, stk. 1, i traktaten om Den Europæiske Unions funktionsmåde
   (EUF-traktaten) skal medlemsstaterne undgå uforholdsmæssigt store offentlige underskud.
   (2) Stabilitets- og vækstpagten er baseret på målsætningen om sunde offentlige finanser som
   et middel til at styrke forudsætningerne for prisstabilitet og for en stærk og vedblivende
   vækst, som fører til øget beskæftigelse.
   (3) I 2005 blev stabilitets- og vækstpagten ændret for at gøre den mere virkningsfuld og styrke
   dens økonomiske fundament samt sikre de offentlige finansers holdbarhed på lang sigt.
   Ændringen tjente især til at sikre, at der blev taget hensyn til hele den økonomiske og
   budgetmæssige situation i alle faser af proceduren i forbindelse med uforholdsmæssigt store
   underskud. På den måde udgør stabilitets- og vækstpagten den ramme, der kan benyttes som
   støtte for offentlige politikker, med henblik på en hurtig tilbagevenden til sunde offentlige
   finanser under hensyntagen til den økonomiske situation.
   (4) I artikel 3, stk. 5, i forordning (EF) nr. 1467/97 fastsættes det, at hvis der er truffet
   virkningsfulde foranstaltninger i overensstemmelse med en henstilling efter traktatens artikel
   126, stk. 7, og uventede negative økonomiske forhold gør sig gældende med store ugunstige
   virkninger for de offentlige finanser efter vedtagelsen af henstillingen, kan Rådet på grundlag
   af en henstilling fra Kommissionen beslutte at vedtage en revideret henstilling efter traktatens
   artikel 126, stk. 7.
   (5) Den 27. april 2009 besluttede Rådet efter artikel 104, stk. 6, i traktaten om oprettelse af
   Det Europæiske Fællesskab (EF-traktaten), at der forelå et uforholdsmæssigt stort underskud i
   Irland, og rettede henstillinger med henblik på korrektion af det uforholdsmæssigt store
   underskud senest i 2013. Rådet fastsatte ligeledes, at der skulle træffes virkningsfulde
   foranstaltninger senest den 27. oktober 2009.
   (6) Den 2. december 2009 konkluderede Rådet, at de irske myndigheder havde truffet
   virkningsfulde foranstaltninger i overensstemmelse med Rådets henstilling af 27. april 2009,
   men at uventede negative økonomiske forhold med store ugunstige virkninger for de
   offentlige finanser kunne anses for at have gjort sig gældende i Irland. Derfor vedtog Rådet en
   revideret henstilling efter traktatens artikel 126, stk. 7, og udsatte fristen for korrektion af det
   uforholdsmæssigt store underskud til 2014.
DA                                                  2                                                   DA
 ---pagebreak---    (7) Den 13. juli 2010 konkluderede Rådet, at de irske myndigheder havde truffet
   virkningsfulde foranstaltninger i overensstemmelse med Rådets henstillinger.
   (8) Ifølge Kommissionens prognose fra efteråret 2009, som dannede grundlag for de
   henstillinger, Rådet rettede til Irland i december 2009 i henhold til traktatens artikel 104, stk.
   7, forventedes det reale BNP at falde med 1,4 % i 2010 og derefter vokse med 2,6 % i 2011.
   Ifølge Kommissionens prognose fra efteråret 2010 og Kommissionens seneste vurderinger
   ventes outputfaldet i 2010 nu at blive kun lige 0,2 %. Imidlertid er de økonomiske udsigter
   blevet forværret i de seneste måneder, idet den reale vækst i BNP nu ventes at blive på 0,9 % i
   2011 og 1,9 % i 2012 ifølge Kommissionens prognose fra efteråret 2010. Dertil kommer, at
   krisens virkninger for finanssektoren har vist sig at være langt mere udtalte end først antaget.
   De støtteforanstaltninger, der er anset for nødvendige for at opretholde den finansielle
   stabilitet og genskabe tilliden til banksektoren og dermed understøtte en tilbagevenden til
   bæredygtig vækst i økonomien, har meget store ekstra omkostninger på budgettet. Som følge
   af uforudset kapitaltilførsel til banksektoren og en forøgelse af statens
   finansieringsomkostninger ventes renteudgifterne i forhold til BNP at stige med 2,3
   procentpoint frem til 2014 i forhold til fremskrivningerne i stabilitetsprogrammet fra
   december 2009.
   (9) Følgelig er den finanspolitiske situation blevet væsentligt dårligere end forventet, idet det
   samlede offentlige underskud forventes at nå op på 32,3 % af BNP i 2010 ifølge
   Kommissionens        prognose       fra    efteråret  2010.     Det      afspejler    de    store
   engangsstøtteforanstaltninger til fordel for banksektoren. Uden disse foranstaltninger
   forventes underskuddet at ville være blevet 12,5 % af BNP i 2010. Det er dårligere end de
   11,6 % af BNP, der var ventet i ajourføringen af stabilitetsprogrammet i december 2009, men
   markant bedre end de 14,7 % af BNP, som forventedes ud fra en antagelse om uændret politik
   i Kommissionens prognose fra efteråret 2009, som lå til grund for Rådets henstilling fra
   december 2009. I forhold til denne kurs med uændret politik er der i overensstemmelse med
   Rådets henstilling fra december 2009 vedtaget en konsolidering af de offentlige finanser på
   2½ % af BNP i budgettet for 2010, og den er fuldt implementeret. Det konjunkturkorrigerede
   underskud ekskl. engangsvirkninger skønnes at være vokset med 1¼ procentpoint af BNP til
   ca. 11 % af BNP i 2010. Det afspejler dog snarere udviklingen i indtægtselasticiteten under
   den alvorlige recession end diskretionære foranstaltninger. Tværtimod er der siden medio
   2008 vedtaget store konsolideringspakker svarende til i alt ca. 9 % af BNP i 2009-2010.
   (10) I den irske økonomi ventes der lavere vækstrater i tiden umiddelbart efter krisen end i
   opgangsperioden før krisen. I Kommissionens prognose fra efteråret 2010 tales der om en
   forventet real vækst i BNP på 0,9 % i 2011 og 1,9 % i 2012. Ifølge Kommissionens aktuelle
   prognoser skulle der blive tale om en real vækst i BNP på 2,5 % i 2013, 3,0 % i 2014 og
   3,0 % i 2015. Prisudviklingen ventes også at blive moderat. Det nominelle BNP ventes at
   vokse med 1,3 % i 2011 og 2,7 % i 2012 ifølge Kommissionens prognose fra efteråret 2010,
   og i Kommissionens aktuelle prognoser regnes der med stigninger på 3,8 % i 2013, 4,6 % i
   2014 og 4,8 % i 2015. Ud fra disse makroøkonomiske forudsætninger kræves der en
   forbedring af den strukturelle balance på mindst 9½ % af BNP i perioden 2011-2015, hvis det
   offentlige underskud skal være bragt ned under 3% af BNP i 2015.
   (11) På baggrund af ovenstående kan det samlet set anses, at uventede negative økonomiske
   forhold med store ugunstige virkninger for de offentlige finanser har gjort sig gældende efter
   vedtagelsen af henstillingen efter traktatens artikel 126, stk. 7. Derudover er Rådets
   konklusion af 13. juli 2010 om, at Irland har truffet foranstaltninger, der giver landet
   mulighed for at korrigere det uforholdsmæssigt store underskud, fortsat gældende. Endelig
DA                                                   3                                                DA
 ---pagebreak---    betyder det højere udgangspunkt for det offentlige underskud sammen med de forringede
   makroøkonomiske udsigter og højere renteudgifter end forventet, at den oprindelige plan for
   nedbringelse af underskuddet ikke længere kan realiseres. Det er derfor berettiget at fremsætte
   reviderede henstillinger efter traktatens artikel 126, stk. 7, som forlænger fristen for
   korrektion af det uforholdsmæssigt store underskud med et år til 2015.
   (12) Den offentlige bruttogæld steg fra 25 % af BNP i 2007 til 65,5 % af BNP ved udgangen
   af 2009 og overskred dermed traktatens referenceværdi på 60 % af BNP. Gældskvoten skulle
   ifølge Kommissionens prognose fra efteråret 2010 stige til 97,4 % af BNP i 2010. Denne
   stigning i forhold til det lave niveau før krisen er blevet forværret af, at der under krisen er
   opstået et stort primært offentligt underskud. Foranstaltninger til støtte for den svækkede
   banksektor har bidraget væsentligt til, at underskud og gæld er vokset med ca. 22½
   procentpoint af BNP i løbet af 2009 og 2010. Gældsudviklingen bliver desuden påvirket af
   stigende renteudgifter. Lykkes det at gennemføre en revideret plan for nedbringelse af
   underskuddet til mindre end 3 % af BNP i 2015, vil gældskvoten blive stabiliseret i 2013 og
   derefter aftage. Gældsdynamikken påvirkes af adskillige ikke-balanceførte transaktioner, som
   forventes at øge gældskvoten med 5,3 procentpoint af BNP i 2011 og 0,8 procentpoint af BNP
   i 2010 og at mindske den med 1,3 procentpoint af BNP i 2013, 1,1 procentpoint i 2014 og 1
   procentpoint i 2015. Disse transaktioner omfatter forventet kapitaltilførsel til bankerne og en
   reduktion af kontantreserverne i 2011 samt differencer mellem rentebetalinger opgjort på
   periodiseringsbasis og kontantbasis.
   (13) Den 24. november 2010 offentliggjorde myndighederne en samlet national
   genopretningsplan for 2011-2014, som indeholder detaljerede finanspolitiske
   konsolideringsplaner, der skal få den offentlige bruttogæld til at følge en tydeligt aftagende
   kurve ved at nedbringe underskuddet inden for planens løbetid. I perioden regnes der med en
   samlet konsolideringsindsats på 15 mia. EUR, hvilket er en fordobling af den tilpasning på 7,5
   mia. EUR, der var forudsat i det ajourførte stabilitetsprogram fra december 2009.
   Tilpasningen er rykket kendeligt frem, idet der for 2011 er planlagt en konsolideringspakke på
   6 mia. EUR. Der regnes med, at to tredjedele af tilpasningerne skal finde sted på udgiftssiden.
   Planen omfatter også strukturelle reformer bl.a. på arbejdsmarkedet. Desuden har
   myndighederne lagt en samlet strategi for en grundig gennemgang af finanssektoren.
   Strategien har som mål at genoprette tilliden til sektoren, opnå en betydelig indskrænkning af
   sektoren, isolere de levedygtige dele af systemet og genskabe en sund velfungerende sektor,
   og disse mål vil blive understøttet af den fornødne rekapitalisering.
   (14) For yderligere at forøge den mellemfristede konsolideringsstrategis troværdighed vil det
   være meget vigtigt at eliminere svaghederne i de finanspolitiske rammer. Irland bør indføre
   og følge den finanspolitiske regel, at enhver ekstra ikke-planlagt indtægt i 2011-2015 skal gå
   til at reducere underskud og gæld. Irland bør i overensstemmelse med forslaget i den nationale
   genopretningsplan for 2011-2014 oprette et rådgivende budgetråd, som kan foretage en
   uafhængig vurdering af regeringens budgetstilling og prognoser. Endelig ville vedtagelse af
   en lov om finanspolitisk ansvarlighed, hvori der fastsættes en mellemfristet udgiftsramme
   med bindende flerårige lofter for udgifterne på de enkelte områder, understøtte de planlagte
   tilpasninger. Der skal i så fald tages højde for eventuelle nye reformer af den økonomiske
   styring på EU-plan og bygges videre på allerede gennemførte reformer.
   (15) Den langsigtede budgetvirkning af den irske befolknings aldring ligger over
   gennemsnittet i EU, hovedsagelig som følge af en forholdsvis høj fremskrevet stigning i
   pensionsudgifterne i de kommende årtier. Budgetstillingen i 2010 forstærker de
   budgetmæssige virkninger af befolkningsaldringen for holdbarhedsgabet. Forbedring af den
DA                                                 4                                                DA
 ---pagebreak---    primære saldo på mellemlang sigt og yderligere reformer vil bidrage til at mindske de risici,
   der er forbundet med de offentlige finansers holdbarhed på lang sigt.
   (16) En forstærket overvågning som led i proceduren i forbindelse med uforholdsmæssigt
   store underskud, som forekommer nødvendig i betragtning af fristen for korrektionen af det
   uforholdsmæssigt store underskud, vil kræve regelmæssig og rettidig kontrol med de
   fremskridt, der gøres med gennemførelsen af strategien for konsolidering af de offentlige
   finanser. I den forbindelse kunne det være nyttigt at afsætte et særskilt kapitel til dette
   spørgsmål i opdateringerne af det irske stabilitetsprogram i årene 2009-2015. Desuden vil de
   finanspolitiske mål blive overvåget i overensstemmelse med bestemmelserne i programmet
   for finansiel støtte til Irland, jf. også Rådets afgørelse af [7.] december 2010 om finansiel
   støtte fra Unionen, som er rettet til Irland —
   VEDTAGET DENNE HENSTILLING:
   1.         Eftersom forværringen i Irlands budgetstilling i 2010 skyldtes krisens indvirkning på
              de offentlige indtægter og finanssektoren, som krævede gennemførelse af meget
              omfattende støtteforanstaltninger til fordel for finanssektoren, bør de irske
              myndigheder bringe situationen med et uforholdsmæssigt stort underskud til ophør i
              2015.
   2.         De irske myndigheder bør bringe det offentlige underskud ned under 3 % af BNP på
              en troværdig og holdbar måde ved at træffe foranstaltninger på mellemlang sigt. Til
              dette formål bør de irske myndigheder specielt:
              (a) træffe sådanne foranstaltninger, at det offentlige underskud ikke bliver større end
              10,6 % af det forventede BNP i 2011, 8,6 % af BNP i 2012, 7,5 % af BNP i 2013,
              5,1 % af BNP i 2014 og 2,9 % af BNP i 2015, idet den forventede udvikling i de
              årlige underskud ikke omfatter de eventuelle direkte virkninger af potentielle
              foranstaltninger til støtte for bankerne inden for rammerne af regeringens strategi for
              den finansielle sektor, som er fastsat i memorandummet for økonomiske og
              finansielle politikker og nærmere fastlagt i det aftalememorandum, der skal
              undertegnes af Kommissionen og de irske myndigheder. Irland skal være rede til at
              træffe yderligere konsolideringsforanstaltninger for at sikre, at underskuddet bringes
              ned under 3 % af BNP i 2015, i tilfælde af, at risiciene for, at underskudsmålene må
              nedjusteres, materialiserer sig. Denne udvikling er endvidere i overensstemmelse
              med Eurostats foreløbige synspunkt på den regnskabsmæssige behandling i
              overensstemmelse med ENS95 af tidspunktet for registrering af betalinger af renter
              på egenveksler til betaling til Anglo Irish Bank1, således at en revision af dette
              synspunkt vil indebære en revision af udviklingen i underskuddet
              (b) opnå en forbedring af den strukturelle saldo på mindst 9½ % af BNP i perioden
              2011-2015.
   3.         De irske myndigheder bør desuden udnytte enhver mulighed, bl.a. som følge af bedre
              økonomiske vilkår, for at fremskynde mindskelsen af bruttogældskvoten i retning af
              referenceværdien på 60 % af BNP.
   1
            Jf.
            http://epp.eurostat.ec.europa.eu/portal/page/portal/government_finance_statistics/methodology/advice_
            member_states.
DA                                                         5                                                      DA
 ---pagebreak---    4.        For at begrænse risiciene for tilpasningen bør Irland oprette et rådgivende budgetråd,
             som kan foretage en uafhængig vurdering af regeringens budgetstilling og prognoser.
             Irland bør vedtage en lov om finanspolitisk ansvarlighed, hvori der fastsættes en
             mellemfristet udgiftsramme med bindende flerårige lofter for udgifterne på de
             enkelte områder.
   5.        For at mindske risiciene for de offentlige finansers langsigtede holdbarhed bør de
             irske myndigheder gennemføre yderligere reformer af socialsikringssystemet.
   6.        Rådet fastsætter den 7. juni 2011 som frist for den irske regering til at tage
             virkningsfulde skridt til at fastlægge de foranstaltninger, der vil være nødvendige for
             at gøre fremskridt i retning af korrektion af det uforholdsmæssigt store underskud.
             Ved vurderingen af de trufne foranstaltninger vil der blive taget hensyn til den
             økonomiske udvikling sammenlignet med de økonomiske udsigter i Kommissionens
             prognose fra efteråret 2010.
   De irske myndigheder bør redegøre for de fremskridt, de gør med gennemførelsen af disse
   henstillinger, i et særskilt kapitel i deres opdateringer af stabilitetsprogrammet mellem 2011
   og 2015.
   Rådet opfordrer også de irske myndigheder til at gennemføre reformer for at øge den
   potentielle BNP-vækst. Desuden opfordres Irland til at fremme en hurtig tilpasning til en
   holdbar vækst på mellemlang sigt gennem produktivitetsøgende foranstaltninger og
   hensigtsmæssige lønpolitikker, som bidrager til at genoprette konkurrenceevnen.
   Denne henstilling er rettet til Irland.
   Udfærdiget i Bruxelles, den
                                                  På Rådets vegne
                                                  Formand
DA                                                  6                                                DA